da da da en da en da en da en da en da en sv da da da da en en da en da en en en nb
Udlodning - PUCH VZ50 - den 11. maj 2008 i Glumsø
Populær nostalgi på 2 hjul
Puch veteranknallert er nostalgi på 2 hjul og en stor kulturarv, der føres videre i den danske veteranknallertklub PuchKlub.dk
Oplev igen teenage årene, hvor du sad på en stor Puch VZ50 og drønede derud af. Den danske veteranknallertklub PuchKlub.dk udlodder igen i år en Rigtig knallert - denne gang de fleste voksne drenges drømmemaskine - den store Puch VZ50.
Det er præcis sådan en RØD Puch VZ50, som Niels Teilbæk har renoveret for klubben, der udlodder den i dette forår og, det er, Børge, fra Olsen Banden, der udtrækker vinderen blandt klubbens medlemmer.
Vi har med vilje rykket udlodningen, da vejret og dets profeter ikke kan blive enige om, hvornår foråret dukker op, så klubben har nu besluttet, at udlodningen finder sted søndag den 11. maj 2008 kl. 13:00 på Dansk Cykel & Veteran Knallert Museum på Sorøvej 8, 4171 Glumsø. (Find vej her...)
Dørene åbnes kl. 12.00 på Museet - og alle er velkomne til at deltage i festlighederne og hilse på Jes Holtsø, Børge fra Olsen Banden. Det er kun medlemmer, der har betalt deres kontingent, der deltager i lodtrækningen, som foregår kl. ca. 13:00
1 stk. RØD PUCH VZ50 - rigtig flot og gennemført istandsat af Niels (PuchKlub.dk)
Den fantastiske bog med titlen: Overhaling i 3'dje gear, signeret af forfatteren Jens Jessen.
1 års forlængelse af dit medlemskab i PuchKlub.dk En ny styrthjelm med PuchKlub.dk's logo, der er refleksbehandlet En trafik-sikkerhedsvest med PuchKlub.dk's logo på ryggen
1 års ansvarsforsikring hos Veteranforsikring Danmark
Er du til nostalgi på 2 hjul, så er det nu du skal melde dig ind
Klik på indmeldelsesblanketten her...